Pyškos

Pyškos (bltr. Пышкі) – kaimas vakarų Baltarusijoje. Administraciškai priklauso Gardino srities Gardino rajono Palabenio apylinkei. Išsidėstęs ant Nemuno kranto, prie pat Gardino. Kreidiniai kalnai XX a. pr. Pyškuose abiejuose upės pusėse dar stūksojo neaukštos klinčių atodangos – vad. Kreidiniai kalnai. Kraštotyrininkas Zigmantas Gliogeris šią vaizdingą vietovę buvo aprašęs 1903 m. Varšuvoje išleistoje knygoje „Kelionė upių slėniais“ (lietuvių kalba – „Nemunu: upių slėniais“, 1992 m.). Pirmojo pasaulinio karo metu apylinkėje buvo įrenti gynybiniai įrenginiai – fortai. Tarpukaryje gardiniečiai mėgdavo išvykas garlaiviu Nemunu aplankant akinančiai baltas kreidines atodangas. Po Antrojo pasaulinio karo klintys buvo iškastos ir panaudotos vietinėje pramonėje, vietovė apaugo mišku. Dabar čia įrengtos sporto trasos ir poilsio aikštelės, į Pyškas savatgaliais dviračiais suvažiuoja aktyvaus poilsio mėgėjai iš Gardino. Buvusių klinčių karjerų duobės užsipildė gruntiniu vandeniu. Vienas telkinių pagal vandens spalvą vadinamas Mėlynuoju, kitas – Žaliuoju. Gyventojai Šaltiniai Урочище Пышки Archyvuota kopija 2018-04-17 iš Wayback Machine projekto.